Carsten Bleness
Store norske leksikon,Samfunn,Medier,Aviser,Avisredaktører
Carsten Bleness er en norsk journalist og tidligere avisredaktør. Han var fra 2010 til 2020 sjefredaktør i Hamar Arbeiderblad. Carsten Bleness er sønn av Magne Bleness.
Etter examen artium i 1977 arbeidet han som sjømann i utenriksfart til 1980, deretter som jernarbeider på Jøtul jernstøperi til 1982, da han tok styrmannseksamen på Oslo Sjømannsskole. Etter to år til i utenriksfart, da som styrmann, arbeidet han ved Standard Telefon og Kabelfabrik til 1985.Carsten Bleness var redaktør i Radio Klassekampen i 1985–1987. I årene som fulgte arbeidet han i NRK, først i Ungdommens Radioavis, deretter i Østlandssendingen. Etter en kort periode i Arbeiderbladet begynte han i 1993 i Aftenposten, der han først var redaksjonssekretær, senere blant annet leder for aftenutgaven og fra 2001 korrespondent i London. Han var redaktør i Dagsavisen fra 2005 til 2009. Les mer i Store norske leksikon journalist redaktør